《次韵佑父秋怀》
宋代·韩元吉

诗人固多穷，饮水但饥卧。
谁能趋权门，残冷分涕唾。
争名与驰利，到眼不一过。
居然流俗罪，我尔乃同坐。
得为荀郎吊，失作蒯生贺。
却笑货殖翁，高谈六雄破。
愁来挹黄妳，悲至邀白堕。
感时忽秋吟，蟋蟀正相和。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。